Laurentii Vailae opuscula ti-ia. Ili. 109 



Et sane si in hoc optities, inane sit mihi de ceteris disputare. Ex quo, 

 inquis, plus poenarum, si delinquas, ex eodem plus praemiorum sequi- 

 tur, si non delinquas, quod vobis istam vitam professis ais usu venire. 

 Brevis quidem ista expeditaque ratio. Sed non minus et ipse breviter 

 respondere possem: untle compertum habes plus vos subire poenarum, 

 cum delinquitis, quam nos ceteros, n um quid ad inferos per somnum 

 descendisti, nisi forte vivus —), ob violatam sponsionem criminis? 

 Verum alio te armorum genere repellere volo, vulnerare, prosternere. 

 Nam mihi videtur, ut quidque maximo praemio dignum est, cum recte 

 (it, ita minima poena dignum esse, cum recte non fit, contraque ut 

 quidque maxima poena, cum prave fit, ita minimo praemio, cum non 

 fit prave. Quippe maximum praemium maximae virtuti debetur, et 

 maxima poena maximo crimini, itemque minimum praemium minimae 

 virtuti minimaque poena minimo peccato. Ita si vestra non magna 

 virtus est, non ei magna debeatur remuneratio. Hoc quo sit apertius 

 exemplis confirman | dum est et quasi testimoniis bominum publicisque Foi - 8 v - 

 iudiciis aestimandum. Utrum enim, ut abs te perconter, maiore laude 

 ac maiore praemio dignum, id est maiore virtute usum existirnas eum, 

 qui parentem in vitae periculo positum, ut naufragii, ut ineendii, ut 

 ruinae, an qui civem aut ignotum cum non nullo capitis sui discrimine 

 eripuit? 



Frater. Eum qui civem aut ignotum. 



Laurentius. Quaero item, si uterque horum tilius atque ignotus 

 hominem ut dixi in periculo positum cum mediocri conatu negligat 

 liberare. cum possit, uter magis in vitio erit 3 3) ac magis accusandus? 



Frater. Profecto filius, nee accusandus modo verum etiam sup- 

 plicio eoque gravissimo afficiendus, cum alter ille ne aecusatione qui- 

 dem dignus sit, nedum supplicio. 



Laurentius. Probe loqueris. Ac ne forte nobis auetoritas desit, 

 senex ille apud Quintilianum -'*) in filium inquit : non est beneficium, 

 quod pascitis, est 35 ) facinus, quod negatis. Infinita dici possunt 

 huiusmodi : si gravissimum morbum medicus curet aut non curet ; si 

 in foedissima tempestate gubernator in portum salva navi perveniat 

 aut naufragium faciat; si pueri totidem in bello viros fugent aut fu- 

 giant : si formosissima mulier continens sit aut incontinens ; si quis 



33 ) unu * C. 33 ) exit C 3 *) Declam. V c. 7 p. HO Burm. ") sed 

 est Quintil. 



